[pic] | EUROOPA ÜHENDUSTE KOMISJON |

Brüssel 5.10.2005

SEK(2005) 1226 lõplik

2005. AASTA ÜLDEELARVE ESIALGNE PARANDUSEELARVE PROJEKT NR 8

TULUDE JA KULUDE EELARVESTUS EELARVEJAGUDE KAUPAIII jagu – Komisjon

(komisjoni esitatud)

2005. AASTA ÜLDEELARVE ESIALGNE PARANDUSEELARVE PROJEKT NR 8

TULUDE JA KULUDE EELARVESTUS EELARVEJAGUDE KAUPA III jagu – Komisjon

Võttes arvesse:

- Euroopa Ühenduse asutamislepingut, eriti selle artiklit 272,

- Euroopa Aatomienergiaühenduse asutamislepingut, eriti selle artiklit 177,

- nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,[1] eriti selle artiklit 37,

esitab Euroopa Komisjon käesolevaga seletuskirjas osutatud erandlikel põhjustel eelarvepädevatele institutsioonidele 2005. aasta eelarve esialgse paranduseelarve projekti nr 8.

SISUKORD

1. Sissejuhatus 4

2. Tulude prognoosi suurenemine 4

2.1. Käibemaksu- ja rahvamajanduse kogutulu saldode prognoosi läbivaatamine 4

2.2. Muud tulud 4

2.2.1. Kasutamata ühenduse abi tagasimaksed 4

2.2.2. Viivised ja trahvid 5

3. 2. rubriik: Struktuurifondide maksete assigneeringute suurendamine 5

4. Muudatus eelarverea 17 04 02 märkustes 8

FINANTSPERSPEKTIIVI RUBRIIKIDE KOONDTABEL 9

TULUDE JA KULUDE EELARVESTUS EELARVEJAGUDE KAUPA

Kuna käesoleva esialgse eelarveprojekti seletuskirjas esitatud omavahendite summad (käibemaksu / rahvamajanduse kogutulu saldod) on ikka veel esialgsed, teeb komisjon ettepaneku esitada lõplikud summad ja tulud koondarvestus kirjaliku muutmisettepaneku projekti teel menetluse hilisemas etapis.

SELETUSKIRI

1. SISSEJUHATUS

Komisjon esitab käesoleva 2005. aasta eelarve esialgse paranduseelarve projekti nr 8 järgmiste erandlike asjaolude arvesse võtmiseks:

- vajadus kajastada eelarves tulude prognoosi erandlik suurenemine, eelkõige vajadus vaadata läbi käibemaksu- ja rahvamajanduse kogutulu saldode prognoos (2,6 miljardit eurot);

- vajadus suurendada maksete assigneeringuid enamikel 2. rubriigi eelarveridadel (650 miljonit eurot), olles eelnevalt arvesse võtnud üldises ülekandes ettepandud ümberpaigutusi teistest rubriikidest;

Lisaks sellele teeb komisjon ettepaneku eelarverea 17 04 02 (muud meetmed veterinaar-, loomade heaolu ja rahvatervise valdkonnas) märkuste muutmiseks, lisades sellele eelarvereale õigusliku alusena määruse (EÜ) nr 178/2002.

2. TULUDE PROGNOOSI SUURENEMINE

2.1. Käibemaksu- ja rahvamajanduse kogutulu saldode prognoosi läbivaatamine

Komisjon teeb nõukogu 22. mai 2000. aasta määruse (EÜ, Euratom) nr 1150/2000 artikli 16 alusel ettepaneku käibemaksu- ja rahvamajanduse kogutulu saldode prognoosi läbivaatamiseks olemasoleva teabe alusel, et suurendada neid 2,6 miljardi euro võrra. Nimetatud muudatused seonduvad eelarve tulude poole 31. ja 32. peatükiga.

Tuleb märkida, et need arvutused on praegu veel väga esialgsed, sest lõplikke andmeid liikmesriikide rahvamajanduse kogutulu kohta ei ole veel kinnitatud.

Seepärast teeb komisjon ettepaneku esitada tulude poolega seonduvad täpsed summad ja muudatused tulude koondarvestuses kirjaliku muutmisettepaneku teel menetluse hilisemas etapis.[2]

2.2. Muud tulud

2.2.1. Kasutamata ühenduse abi tagasimaksed

Võttes arvesse punktide 6150 ja 6157 raames laekunud summasid ja oletades, et neid summasid ei tehta käesoleval eelarveaastal enam assigneeringutena taaskasutatavaks, tehakse ettepanek 360 miljoni euro suuruse summa eelarves kajastamiseks.

2.2.2. Viivised ja trahvid

Kavandatavate tulude koondarvestuse 70. ja 71. peatükis on kajastatud viivised ja trahvid. Juba 2005. aasta eelarvesse oli kirjendatud 118 miljonit eurot. Võttes arvesse eelarveaasta käesolevas etapis laekuvaid või tõenäoliselt laekuvaid summasid, tehakse ettepanek täiendava 200 miljoni euro eelarves kajastamiseks.

3. 2. RUBRIIK: STRUKTUURIFONDIDE MAKSETE ASSIGNEERINGUTE SUURENDAMINE

1. Komisjoni ettepanekul võeti 2005. aasta eelarve vastu kujul, kus 2. rubriigi maksete assigneeringuid oli vähendatud 3 miljardi euro võrra, ning selle kohta lisati deklaratsioon.Deklaratsioonis öeldi, et "Kui struktuurifondide maksete assigneeringutest on 2005. aasta juuli lõpuks kasutatud rohkem kui 40% või kui komisjon jõuab muul viisil järeldusele, et maksete assigneeringutest ei piisa, esitab komisjon pärast muude eelarvevahendite, sealhulgas 2. rubriigi assigneeringute ümberpaigutamisvõimaluste läbivaatamist ning muude võimalike sissetulekuallikate hindamist eelarvepädevatele institutsioonidele nii kiiresti kui võimalik esialgse paranduseelarve projekti. Euroopa Parlament ja nõukogu võtavad otsuse esialgse paranduseelarve projekti kohta vastu ühel lugemisel, et vajalikke täiendavaid assigneeringuid saaks kasutada hiljemalt 2005. aasta novembri alguses . Esialgse paranduseelarve projekti esitamine ja vastuvõtmine ühel lugemisel on ette nähtud ainult 2. rubriigiga seotud assigneeringute puhul."

2. Deklaratsioonis mainitud 40% piir ületati mai lõpus, kui kasutatud oli 42% struktuurifondide kasutada olevatest assigneeringutest. Aga et eelarve täitmine aprillist alates aeglustus, siis otsustas komisjon oodata kuni kõigi eelarverubriikide vahelisi võimalikke ümberpaigutusi ja täiendavat tulu on võimalik septembris hinnata ning jälgida eelarve täitmist veel mõne kuu jooksul, et prognoosida eelarveaasta lõpu tulemusi enne esialgse paranduseelarve projekti esitamist kindlamal alusel.

3. Eelarve täitmise hinnang augusti lõpu seisuga ja selle alusel tehtud eelarveaasta lõpu prognoosid näitavad vajadust suurendada 2. rubriigi maksete assigneeringuid 1,04 miljardi euro võrra.

4. Eraldi hinnang koostati 2. rubriigi kõigi kolme peamise osa kohta: 2000.–2006. aasta EL-25 struktuurifondide programmid; enne 2000. aastat alustatud EL-15 struktuurifondide programmide sulgemine ja Ühtekuuluvusfond. Kõnealuse analüüsi tulemusi on kirjeldatud allpool.

5. 2000.–2006. aasta EL-25 struktuurifondide programmide puhul oli 28,386 miljardi euro suurusest eelarvest augusti lõpuks tehtud makseid 16,795 miljardi euro ulatuses. Eelarveaasta lõpuks prognoositakse vahendite kasutamist 29,593 miljardi euro suuruses summas. Vajalik on vahendite suurendamine 1,207 miljardi euro võrra. Vahendeid on vaja suurendada Euroopa Sotsiaalfondi (ESF) ja Euroopa Põllumajanduse Arendus- ja Tagatisfondi (EAGGF) arendusrahastu eelarveridadel, mille täitmine on käesoleval eelarveaastal olnud intensiivne. Vahendeid ei ole vaja suurendada Euroopa Regionaalarengu Fondi (ERF) ja Kalanduse Arendusrahastu (FIFG) jaoks. Viimase puhul on võimalik väike vahendite ümberpaigutus.

Väärib märkimist, et komisjoni hinnang vahendite kasutamise kohta eelarveaasta lõpu seisuga on märkimisväärselt väiksem liikmesriikide prognoosidest. Viimaste kohaselt küünib vahendite kasutamine peaaegu 38 miljardini. See on eelarve senise täitmisega selgelt vastuolus.

EL-10 programmide jaoks on praeguseni välja makstud 1 miljard eurot. Eelarve täitmine vastab valdavalt automaatsetele ettemaksetele, vahemaksete nõudeid peaaegu laekunud ei ole. Vahemaksete märkimisväärsed summad, milleks Kopenhaageni kokkuleppe kohaselt on 3,093 miljardit eurot, on nende programmide eelarve täieulatuslikuks kasutamiseks siiski vaja sisse nõuda.

6. Enne 2000. aastat alustatud programmide sulgemiseks oli praegu ettenähtud assigneeringutest, st 967 miljonist eurost, augusti lõpuks makstud 556 miljonit eurot. Eelarveaasta lõpuks sulgemistingimustele vastavate meetmete analüüsi põhjal on kogu eelarveaasta vajaduseks hinnatud 1,2 miljardit eurot. Seega on vajalik vahendite suurendamine 233 miljoni euro võrra.

7. Ühtekuuluvusfondi puhul oli ettenähtud assigneeringutest, st 3,146 miljardist eurost, augusti lõpuks tehtud makseid 1,167 miljardi euro ulatuses. Komisjoni prognoosi kohaselt jääb eelarve täitmisest eelarveaasta lõpu seisuga (2,746 miljardit eurot) üle 400 miljonit eurot, mis käesoleva esialgse paranduseelarve projekti kohaselt kuulub ümberpaigutamisele. Peab märkima, et eelarve senisel tegelikul täitmisel põhinev komisjoni hinnang eelarve täitmise kohta eelarveaasta lõpu seisuga on samuti märkimisväärselt madalam liikmesriikide maksete prognoosidest, mis ulatuvad 4,2 miljardi euroni.

8. EL-10 eelarvest on märkimisväärne osa veel täitmata. EL-15 programmide täitmine on vahendite lõikes samuti ebaühtlane olnud. See võib siiski veel muutuda enne 31. oktoobrit, mis on käesoleva eelarveaasta kohta maksenõuete esitamiseks ettenähtud tähtaeg. Komisjon kavatseb jätkata eelarve täitmise tähelepanelikku jälgimist ja anda oktoobri lõpuks lõpliku hinnangu kõigilt liikmesriikidelt saadud maksenõuete kohta. See võib sundida komisjoni oma taotluse esialgset paranduseelarve projekti käsitleva menetluse käigus läbi vaatama. Selline lähenemine on ainus, millega on võimalik saavutada korraga kahte keskse tähtsusega, kuigi vastuolulist eesmärki – esiteks tagada, et eelarve oleks piisav kõigi laekunud abikõlblike maksenõuete rahuldamiseks, ja teiseks vältida võimaluse piires eelarveaasta lõpu ülejääke. Sellega seoses palub komisjon eelarvepädevatel institutsioonidel kavandada oma käesoleva esialgse paranduseelarve projektiga seonduv menetlus selliselt, et selles tehtud muudatusettepanekud oleks vajadusel võimalik novembri alguses läbi vaadata.

9. 1,04 miljardist eurost, mille võrra on vaja suurendada 2. rubriigi eelarveridasid, saab 390 miljonit eurot teistest rubriikidest ümber paigutada üldise ülekande raames, et suurendada EAGGFi eelarverida (05 04 02 01) 190 miljoni euro võrra ja ESFi eelarverida (04 02 06) 200 miljoni euro võrra.

10. See vähendab vajalikku 2. rubriigi vahendite netosuurendamist 650 miljoni euro võrra.

11. Järgnevas tabelis on esitatud käesoleva esialgse paranduseelarve projektiga 2. rubriigi eelarveridadel teha soovitud muutused.

Eurodes

EELARVEREA NUMBER | NIMETUS | Muutus EPEPs nr 8 |

EL-25 |

05 01 04 04 | EAGGF - Mitteoperatiivne tehniline abi | -1 200 000 |

05 04 02 01 | EAGGFi 1. eesmärk | 388 750 731 |

05 04 02 02 | EAGGF - PEACE | -332 |

05 04 02 06 | Programm “Leader” | 73 216 825 |

04 01 04 01 | ESF - Mitteoperatiivne tehniline abi | -5 376 102 |

04 02 01 | ESFi 1. eesmärk | 159 267 182 |

04 02 06 | ESFi 3. eesmärk | 250 385 462 |

04 49 04 01 | ESF - Halduskulude järk-järguline vähendamine | -1 422 372 |

11 06 04 | FIFG väljaspool 1. eesmärki | -43 807 388 |

11 06 07 | FIFG - Operatiivne tehniline abi ja uuenduste abi | -842 500 |

13 03 08 | ERDF - Uuenduslikud meetmed | -2 396 153 |

SF 00-06 EAGGFi programmid KOKKU | 460 767 224 |

SF 00-06 ESFi programmid KOKKU | 402 854 170 |

SF 00-06 FIFG programmid KOKKU | -44 649 888 |

SF 00-06 ERFi programmid KOKKU | -2 396 153 |

SF 00-06 programmid KOKKU | 816 575 353 |

05 04 02 03 | EAGGF | 86 314 253 |

05 04 02 05 | EAGGFi varasem eesmärk 5a | 30 230 600 |

05 04 02 07 | EAGGF 94_99 | 20 300 000 |

04 02 03 | ESF | 51 106 000 |

04 02 05 | ESF – Varasemad eesmärgid 2 ja 5b | 29 503 000 |

04 02 07 | ESF – Varasemad eesmärgid 3 ja 4 | 24 485 000 |

04 02 09 | ESF 94_99 | 15 310 000 |

04 02 11 | ESF | 175 794 |

11 06 06 | FIFG 94_99 | -4 000 000 |

13 03 03 | ERF | -12 000 000 |

13 03 05 | EAGGFi/ERFi/ESFi eesmärgid 2 ja 5b | -8 000 000 |

SFide enne 2000. aastat alustatud EAGGFi programmid KOKKU | 136 844 853 |

SFide enne 2000. aastat alustatud ESFi programmid KOKKU | 120 579 794 |

SFide enne 2000. aastat alustatud FIFG programmid KOKKU | -4 000 000 |

SFide enne 2000. aastat alustatud ERFi programmid KOKKU | -20 000 000 |

SFide enne 2000. aastat alustatud programmid KOKKU | 233 424 647 |

13 04 01 | Ühtekuuluvusfond | -400 000 000 |

Ühtekuuluvusfond KOKKU | -400 000 000 |

KOKKU | 650 000 000 |

4. MUUDATUS EELARVEREA 17 04 02 MÄRKUSTES

Euroopa Parlamendi ja nõukogu 28. jaanuari 2002. aasta määrusega (EÜ) nr 178/2002 (sööda- ja toidualased õigusnormid), eriti selle artikliga 50, nähakse ette kiirhoiatussüsteemi loomine teatamiseks toidust või söödast tulenevast otsesest või kaudsest ohust inimeste tervisele.

2005. aasta eelarves ja eelkõige eelarvereal 17 04 02 nimetatud määrusele aga ei osutata. Seetõttu tehakse ettepanek lisada see õigusliku alusena nimetatud eelarverea märkustesse järgmiselt:

"Käesolev punkt on mõeldud Euroopa Parlamendi ja nõukogu 28. jaanuari 2002. aasta määruse (EÜ) nr 178/2002 (millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, avaldatud EÜTs L 31, 1.2.2002, lk 1) artiklist 50 tulenevate kulude katmiseks."

FINANTSPERSPEKTIIVI RUBRIIKIDE KOONDTABEL

Finantsperspektiiv Rubriik/alamrubriik | 2005. aasta finantsperspektiiv | 2005. aasta eelarve, k.a 2005. aasta PA 1–5 ja 2005. aasta EPEP 6–7[3] | EPEP 8/2005 | 2005. aasta eelarve, k.a 2005. aasta PA 1–5 ja 2005. aasta EPEP 6–8 |

|KA |MA |KA |MA |KA[4] |MA |KA |MA | |1. PÕLLUMAJANDUS | | | | | | | | | |- Põllumajanduskulud |44 598 000 000 | |42 835 450 000 |42 835 450 000 | | |42 835 450 000 |42 835 450 000 | |- Maaelu arendamine ja kaasnevad meetmed |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Kokku |51 439 000 000 | |49 676 450 000 |49 114 850 000 | | |49 676 450 000 |49 114 850 000 | | Varu | | |1 762 550 000 | | | |1 762 550 000 | | |2. STRUKTUURIMEETMED | | | | | | | | | |- Struktuurifondid |37 247 000 000 | |37 291 564 455 |29 390 527 704 |-6 576 102 |1 050 000 000 |37 284 988 353 |30 440 527 704 | |- Ühtekuuluvusfond |5 194 000 000 | |5 131 932 989 |3 005 500 000 | |-400 000 000 |5 131 932 989 |2 605 500 000 | |Kokku |42 441 000 000 | |42 423 497 444 |32 396 027 704 |-6 576 102 |650 000 000 |42 416 921 342 |33 046 027 704 | | Varu | | |17 502 556 | | | |24 078 658 | | |3. SISEPOLIITIKA[5] |9 012 000 000 | |9 150 548 408 |8 016 662 269 | | |9 150 548 408 |8 016 662 269 | | Varu | | |-40 000 000 | | | |-40 000 000 | | |4. VÄLISTEGEVUS |5 119 000 000 | |5 219 000 000 |5 476 162 603 | | |5 219 000 000 |5 476 162 603 | | Varu | | |-100 000 000 | | | |-100 000 000 | | |5. HALDUS |6 360 000 000 | |6 292 367 368 |6 292 367 368 | | |6 292 367 368 |6 292 367 368 | | Varu | | |67 632 632 | | | | 67 632 632 | | | 6. RESERVID | | | | | | | | | |- Tagatisreserv |223 000 000 | |223 000 000 |223 000 000 | | |223 000 000 |223 000 000 | |- Hädaabireserv[6] |223 000 000 | |223 000 000 |223 000 000 | | |223 000 000 |223 000 000 | |Kokku |446 000 000 | |446 000 000 |446 000 000 | | |446 000 000 |446 000 000 | | Varu | | |0 | | | |0 | | |7. ÜHINEMISEELNE ABI |3 472 000 000 | |2 081 000 000 |3 286 990 000 | | |2 081 000 000 |3 286 990 000 | | Varu | | | 1 391 000 000 | | | | 1 391 000 000 | | |8. HÜVITISED |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Varu | | | 11 004 | | | | 11 004 | | | KOKKU | 119 594 000 000 | 114 235 000 000 | 116 593 852 216 | 106 334 048 940 | -6 576 102 |650 000 000 |116 587 276 114 |106 984 048 940 | | Varu | | |3 000 147 784 | | | |3 006 723 886 |7 250 951 060 | |

[1] EÜT L 248, 16.9.2002, lk 1.

[2] Ajakohastatud prognooside kasutamine tulude poolel parandab maksete täpsust, mida liikmesriikidel palutakse eelarveaasta jooksul tasuda. Vastavalt käesolevaga ettepaneku kohasele läbivaatamisele vähendavad liikmesriigid oma rahvamajanduse kogutulul põhinevaid osamakseid.

[3] Siin on näidatud üksnes need assigneeringud, mille eelarvepädevad institutsioonid on esialgses ja paranduseelarvetes heaks kiitnud.

[4] EPEP nr 8/2005 kulukohustuste assigneeringud tulenevad nendest liigendamata assigneeringute eelarveridadest, millega seotud maksete assigneeringute kohta on tehtud muutmisettepanek. Kõnealused eelarveread on05 01 04 04 ja 04 01 04 01.

[5] ELi Solidaarsusfondi summa on 7. novembri 2002. aasta institutsioonidevahelise kokkuleppe (EÜT C 283, 20.11.2002) kohaselt eelarvesse kirjendatud suuremana, kui vastavate rubriikide puhul on ette nähtud.

[6] Sh hädaabireservi reale ümberpaigutatud 100 miljonit eurot. Lisaks sellele paigutati ümber 70 miljonit eurot, mis on EPEP nr 3/2005 alase arutelu raames 15. juulil 2005. aastal toimunud kooskõlastuskoosolekul saavutatud kokkuleppe tulemus.